text: Cyklist tog en tur på motorvejen
  29 december 2017 kl. 20.46
  En cyklist havde fredag aften forvildet sig ned på motorvejen, hvor han eller hun cyklede i nordgående spor.
  Politiet fik fredag aften flere anmeldelser om, at en cyklist var blevet set på E45 mellem afkørsel 68 og 69 ved Kolding i det nordgående spor. Politiet fik aldrig lokaliseret vedkommende og formoder, at han eller hun tog den nærmeste afkørsel væk fra motorvejen igen. 
  - Det er i hvert fald gået i sig selv igen, siger vagtchefen ved Sydøstjyllands Politi.
  Flere anmeldelser om cyklist på E45 nordgående spor. Skulle i øjeblikket befinde sig mellem afk. 69 &amp; 68. Patrulje er på vej. #politidk
  
  